प्रधानमंत्री आवास योजना में लापरवाही पर सचिव निलंबित, तीन को नोटिस
इंदौर | प्रधानमंत्री आवास योजना के काम में लापरवाही पर ग्राम पंचायत कंपेल के सचिव सुधीर शर्मा को निलंबित कर दिया। वहीं 3 अन्य को नोटिस दिया।
योजना के तहत ग्रामीण क्षेत्रों में आवास निर्माण किया जा रहा। जनवरी-फरवरी में 1873 आवासों की स्वीकृति मिलने के बाद जिले को 6508 आवासों के निर्माण का अतिरिक्त लक्ष्य मिला। इन आवासों का सत्यापन मैदानी अमले के साथ जिला अधिकारियों द्वारा भी किया जा रहा है। पिछले दिनों जिला पंचायत सीईओ ने ग्राम गुरान, बनेड़िया, तिल्लोर-खुर्द, बूढ़ी बरलई, रोजड़ी और कंपेल का भ्रमण किया था। इस दौरान सत्यापन में लापरवाही पाए जाने पर कंपेल के सचिव शर्मा को निलंबित किया। वहीं रोजगार सहायक संदीप चौधरी, ग्राम रोजगार सहायक बनेड़िया चंदर बिसुरिया व सचिव सुरेश भावदिया को शोकॉज नोटिस जारी किया।
hin_Deva hin_Deva hin_Deva